projecte-aina/catalan_government_crawling huggingface dataset:
Lloc: seu del carrer Tapineria, 10, 4a planta
Teresa Perelló i Domingo, membre
Àgata Solernou Viñolas, secretària tècnica
Lectura i aprovació de l'acta de la sessió anterior (annexa).
Debat i votació de la proposta de manual de mediació.
Proposta d'acord de coordinació amb l'Autoritat Catalana de Protecció de Dades i la Comissió Nacional d'Accés, Avaluació i Tria Documental.
Lectura i aprovació de l'acta de la sessió anterior
La presidenta obre la sessió i dóna per llegida l'acta de la sessió anterior, corresponent a la reunió extraordinària de dimarts dia 15 de setembre, distribuïda prèviament als membres, sense que es proposin modificacions al text.
Debat i votació de la proposta de manual de mediació
S'analitza el contingut general del manual amb les darreres esmenes tècniques introduïdes pel Sr.
Josep Mir amb motiu de les consideracions formulades en la sessió anterior del Ple i es debaten els darrers elements pendents de posicionament definitiu.
Josep Mir presenta les darreres propostes introduïdes al text i el seu parer en relació amb les observacions formulades.
Es valoren els diferents canvis proposats principalment per la presidenta i pel Sr.
Oriol Mir des de la darrera reunió del Ple i es debaten les principals qüestions pendents d'una valoració final.
Proposta d'acord de coordinació amb l'Autoritat Catalana de Protecció de Dades i la Comissió Nacional d'Accés, Avaluació i Tria Documental. (annex)
La presidenta presenta la proposta d'acord constitutiu de la Mesa de Coordinació per a l'aplicació homogènia de la normativa d'accés a la informació pública que ha redactat amb la voluntat de dotar les relacions de coordinació amb l'APDCAT i amb la CNAATD d'un marc de relació per garantir l'aplicació homogènia en els seus respectius àmbits d'actuació dels principis i les regles sobre la protecció de dades i l'accés a la informació.
Es debat la formulació flexible d'aquest marc estable de coordinació amb les dues institucions i que la periodicitat de les reunions es pugui decidir d'acord amb els assumptes a tractar i es proposa introduir algunes esmenes al text.
La presidenta informa que s'ha rebut per e-valisa la resposta del Departament d'Agricultura, Ramaderia, Pesca i Alimentació en relació amb la reclamació del i per correu ordinari la resposta de l'Institut Cartogràfic i Geològic de Catalunya respecte la reclamació presentada per.
Es comenta que d'acord amb la reunió celebrada aquest matí amb l'equip de desenvolupament del formulari electrònic per a la tramitació electrònica de les reclamacions, aquest estarà disponible a partir del mes de novembre i es podria dur a terme mitjançant signatura electrònica ordinària, moment en què també es podria donar divulgació al llançament del web i de la tramitació electrònica de les reclamacions.
La presidenta de la Comissió aixeca la sessió, de la qual, com a secretària, estenc aquesta acta.
Lloc: seu del carrer Tapineria, 10, 4a planta
Teresa Perelló i Domingo, membre
Àgata Solernou Viñolas, secretària tècnica
Lectura i aprovació de l'acta de la sessió anterior (annexa).
Debat i votació de la proposta de manual de reclamació.
Lectura i aprovació de l'acta de la sessió anterior
La presidenta obre la sessió i dóna per llegida l'acta de la sessió anterior, corresponent a la reunió ordinària del dia 17 de setembre, distribuïda prèviament als membres, sense que es proposin modificacions al text.
Debat i votació de la proposta de manual de reclamació
Es debaten els darrers elements pendents de posicionament final i es repassa el contingut general del manual amb les darreres propostes de redactats d'alguns apartats introduïdes pel senyor Josep Mir, amb motiu de les consideracions formulades en la sessió anterior del Ple, de les propostes formulades pel senyor Oriol Mir i en consideració de les valoracions fetes arribar pel senyor Xavier Bernadí, director de l'Oficina per al Desenvolupament de l'Autogovern.
La presidenta informa de les reunions que han tingut lloc durant la setmana.
El dilluns dia 22 de setembre va tenir lloc una reunió amb el senyor Xavier Bernadí, director de l'Oficina per al Desenvolupament de l'Autogovern i amb l'assistència de la presidenta, el vicepresident i la secretària tècnica de la GAIP en relació amb les Normes de funcionament i d'organització de la GAIP i els Manuals elaborats per la GAIP.
El dimarts dia 22 de setembre va tenir lloc la reunió sobre el desenvolupament del web amb els representants de l'Àrea TIC (CTTI) i de VASS, digital amb la participació de la presidenta, el vicepresident, el senyor Manuel Ibarz i la secretària tècnica de la GAIP respecte l'esquema i els continguts del web de la Comissió en desenvolupament.
En relació amb els procediments de mediació, es considera la necessitat de designar com a persones mediadores en els procediments 1/2015 i 2/2015 el senyor Josep Mir i la senyora Teresa Perelló respectivament, tenint en compte que les sessions s'han convocat per al mateix dia a Barcelona i Reus.
En relació amb el Manual de mediació de la GAIP i tenint en compte la tramitació dels primers expedients de mediació es valora la necessitat d'introduir esmenes de caràcter tècnic en el text en relació amb la documentació aportada per les parts i el desenvolupament de les sessions.
S'analitza l'oportunitat de donar publicitat a les Normes de funcionament i d'organització de la GAIP i als Manuals de Mediació i Reclamació, així com elaborar-ne les corresponents versions en castellà per a la seva difusió.
La presidenta informa que ha rebut la conformitat al text de l'Acta de constitució de la Mesa de Coordinació per a l'Aplicació Homogènia de la Normativa d'Accés a la Informació Pública per part de l'Autoritat Catalana de Protecció de Dades i que resten pendents les observacions que formuli la Comissió Nacional d'Accés, Avaluació i Tria Documental.
La presidenta de la Comissió aixeca la sessió, de la qual, com a secretària, estenc aquesta acta.
Informe sobre la propera reunió de la CNAATD.
Lectura i aprovació de l'acta de la sessió anterior (annexa)
La presidenta obre la sessió i dóna per llegida l'acta de la sessió anterior, corresponent a la reunió ordinària del dia 8 d'octubre, distribuïda prèviament als membres.
Es formulen esmenes de caràcter tècnic que seran introduïdes al text.
S'exposa l'estat de les reclamacions i s'analitzen els tràmits realitzats des del darrer Ple:
- Expedient 2015/14: s'ha sol·licitat esmena i millora de la reclamació, atès que no s'adjuntava la sol·licitud d'informació a l'administració.
Es sol·licitarà expedient a l'administració reclamada.
- Expedient 2015/4: rebut l'expedient per part de la Secretaria d'Inclusió i de Promoció de l'Autonomia Personal i derivació a l'Ajuntament de Barcelona, Institut Municipal de Serveis Socials.
Resta pendent la convocatòria de sessió de mediació.
- Expedients 2015/5 a 11: s'analitzen els textos de les propostes de resolucions d'inadmissió elaborades pel senyor Josep Mir i el seu format definitiu.
Informe sobre la propera reunió de la CNAATD
El senyor Oriol Mir exposa els continguts de la propera reunió de la Comissió Nacional d'Accés, Avaluació i Tria Documental del dia 15 d'octubre de 2015 i destaca que consta a l'ordre del dia de la reunió el projecte de Decret sobre accés, avaluació i tria de documents, documentació que ha posat a disposició de la resta dels membres de la GAIP, per a la seva anàlisi i observacions.
La presidenta informa sobre el desenvolupament del Curs Innovacions en transparència, integritat i retiment de comptes a la Universitat Internacional Menéndez Pelayo, Centre Ernest Lluch i el senyor Oriol Mir informa sobre els aspectes més destacats de contingut per al coneixement de la resta de membres.
Es debat la rellevància de disposar de traduccions de les resolucions i dels acords de mediació més rellevants per a la difusió de la doctrina de la GAIP i el seu format definitiu de cara a la seva publicació i a facilitar la seva comprensió per les parts, així com el peu de recurs.
Seguretat de la documentació i la informació de la GAIP.
El president obre la sessió i dóna per llegida l'acta de la sessió anterior, corresponent a la reunió ordinària del dia 5 de novembre distribuïda prèviament als membres.
El senyor Oriol Mir, que actua com a president, informa per encàrrec de la presidenta de la GAIP de les darreres actuacions que han tingut lloc:
El senyor Oriol Mir, representant de la GAIP a la Comissió Nacional d'Accés, Avaluació i Tria Documental exposa el contingut de la darrera reunió del Ple de la CNAATD del dia 10 de novembre i detalla el contingut de les diferents taules documentals que van ser objecte d'aprovació, així com els principals elements rellevants des del punt de vista de la transparència i el dret d'accés a la informació pública.
El senyor Manuel Ibarz exposa el desenvolupament de la sessió del Seminari de Dret Administratiu de la Universitat de Girona, dedicada a Protecció de Dades, Transparència i Bona Regulació, a la qual va assistir en representació de la GAIP.
El senyor Oriol Mir informa de les properes jornades en les quals està prevista la seva participació que tindran lloc a Madrid, el dia 13 de novembre, a la Facultat de Dret de la Universitat Complutense i el dia 20 de novembre, al Seminari de Dret Local de la Federació de Municipis de Catalunya.
Seguretat de la documentació i la informació de la GAIP
El senyor Josep Mir exposa el contingut de la proposta de Protocol de seguretat documental de la GAIP que ha elaborat i es debaten alguns aspectes tècnics del seu contingut i per a la seva implementació.
Els membres de la GAIP no plantegen cap qüestió en aquest apartat de l'ordre del dia.
El senyor Oriol Mir, que actua com a president de la Comissió, aixeca la sessió, de la qual, com a secretària, estenc aquesta acta.
Consultes en matèria de publicitat activa
La presidenta obre la sessió i dóna per llegida l'acta de la sessió anterior, corresponent a la reunió ordinària del dia 12 de novembre distribuïda prèviament als membres.
La presidenta exposa els elements més destacats del text de la proposta de Resolució que s'ha posat a disposició de la resta de membres, per al seu anàlisi i valoració.
Es debaten aspectes jurídics i tècnics de la proposta.
Es debat el text de la proposta de Resolució, respecte el qual es traslladen les observacions posades de manifest respecte la proposta de Resolució corresponent a l'expedient 2015/12.
El senyor Josep Mir planteja la possibilitat d'atendre consultes relatives a la publicitat activa tenint en compte la seva incidència en el dret d'accés a la informació pública i atès que s'han plantejat per canals informals diferents peticions d'informació i d'assessorament en relació amb les obligacions de publicitat activa i la interpretació de la Llei en aquest àmbit.
Es valora oportú atendre aquelles peticions de dictamen de la GAIP que siguin plantejades pels titulars dels òrgans competents, inclosos en l'àmbit d'actuació de la GAIP, que plantegin consultes concretes sobre la interpretació de la Llei.
Es debat sobre la conveniència d'adoptar criteris d'interpretació i aplicació de la Llei en base als posicionaments adoptats per la GAIP en els expedients i donar-los publicitat a través de la pàgina web per tal de fer arribar la doctrina als operadors jurídics i als ciutadans.
La presidenta exposa que la implantació del tramitador genèric per tramitar les reclamacions davant de la GAIP queda posposat uns tres o quatre mesos i que per tant, de cara a la posada en funcionament de la pàgina web de la GAIP es tramitaran a través del FEP, el frontal de l'empleat públic.
Així mateix, la presidenta exposa que ha demanat que es solucioni la confusió existent al gencat/tramits amb l'existència d'un tràmit d'accés als arxius que coincideix amb les sol·licituds d'accés a la informació pública i les reclamacions davant de la GAIP.
Així mateix, exposa que s'ha donat d'alta la GAIP com a destinatari de les Consultes, Suggeriments i Queixes, CQS, de la Generalitat per atendre consultes genèriques sobre la GAIP o les reclamacions.
La presidenta exposa que s'ha elaborat un tríptic informatiu sobre la GAIP per acompanyar la documentació que repartiran als assistents a les X Jornades de Formació, Transparència i bon Govern, a la Facultat de Dret de la Universitat Autònoma de Barcelona, el proper dia 25 de novembre de 2015, amb la participació del senyor Josep Mir, en representació de la GAIP.
La presidenta de la Comissió, aixeca la sessió, de la qual, com a secretària, estenc aquesta acta.
La presidenta obre la sessió i dóna per llegida l'acta de la sessió anterior, corresponent a la reunió ordinària del dia 26 de novembre distribuïda prèviament als membres.
Es comenta també les consultes que han estat ateses telefònicament i presencialment en relació amb la interposició de reclamacions davant la GAIP.
La presidenta exposa que ha recollit les observacions formulades pels membres de la GAIP i la secretària tècnica al document de Criteris d'aplicació de la normativa en matèria d'accés a la informació pública durant la setmana i es debaten les principals consideracions i propostes d'esmena formulades pel vicepresident, distribuïdes prèviament a la resta de membres de la Comissió.
El document Criteris d'aplicació de la normativa en matèria d'accés a la informació pública ha estat elaborat per la presidenta de la GAIP per poder ser presentat a la Mesa de coordinació per a l'aplicació homogènia de la normativa d'accés a la informació pública, constituïda per la GAIP, l'Autoritat Catalana de Protecció de Dades i la Comissió Nacional d'Accés, Avaluació i Tria Documental.
Es debaten diferents aspectes formals sobre el desenvolupament de les sessions de mediació i de les resolucions de finalització del procediment de reclamació mitjançant acord de mediació de les parts, així com de l'elaboració dels diferents documents que conformen el procediment de mediació, com l'acta i l'acord de mediació elaborats i formalitzats durant la mateixa sessió de mediació.
La presidenta proposa que el Ple de la setmana abans de Nadal tingui lloc el dimecres 23 de desembre i que el següent Ple sigui el dia 7 de gener de 2016, sens perjudici que es pugui celebrar un Ple extraordinari, si és necessari.
La presidenta informa del contingut de les darreres reunions per al desenvolupament del web de la GAIP i per al seguiment del projecte, que ella dirigeix i coordina, i que es disposarà de l'eina necessària per poder elaborar infografies de diferents aspectes del dret d'accés o de la normativa de transparència com a continguts del web.
El vicepresident presenta el contingut del document d'enllaços que ha elaborat per al web que inclou la relació d'organismes de garantia del dret d'accés a la informació pública equivalents a la GAIP de l'Estat i d'altres comunitats autònomes, organismes d'altres països del nostre entorn i la relació de la normativa reguladora del dret d'accés a la informació pública de Catalunya, de l'Estat, d'altres comunitats autònomes, de la Unió Europea i estrangera.
Així mateix, exposa també el contingut i la funcionalitat d'un document per elaborar una comparativa de la normativa autonòmica destacant els elements més remarcables en relació amb la llei catalana.
La presidenta de la Comissió, aixeca la sessió, de la qual, com a secretària, estenc aquesta acta.
La presidenta obre la sessió i dóna per llegida l'acta de la sessió anterior, corresponent a la reunió ordinària del dia 10 de desembre distribuïda prèviament als membres.
Es debat el document elaborat pel ponent, el senyor Josep Mir, es valoren els principals elements del seu contingut i es preveu la seva propera aprovació, un cop finalitzi el termini per presentar al·legacions que correspon a les terceres persones.
S'analitza el document Criteris sobre l'admissió a tràmit de reclamacions en casos de silenci administratiu elaborat pel vocal Josep Mir, la seva comunicació a les persones reclamants que s'han vist afectades per la producció del silenci, així com les esmenes tècniques que cal introduir als manuals per tal d'adaptar els texts als Criteris.
Resta pendent el contingut definitiu d'alguns dels seus apartats per al proper Ple.
La presidenta exposa les esmenes que ha elaborat al projecte de Decret del Regalament de la GAIP.
Es debat el seu contingut i la necessitat que siguin tingudes en compte en el text definitiu del projecte de Decret.
Se'n donarà trasllat a la reunió que tindrà lloc a la seu del Departament de Governació i Relacions Institucionals, amb la conseller i altres responsables del Departament, el proper dia 21 de desembre de 2015, justament per a l'anàlisi del text i del seu estat de tramitació.
La presidenta informa de la visita de caràcter institucional que ha tingut lloc avui a les 9.30, amb la senyora Gemma Calvet, directora de l'Agència de Transparència de l'Àrea Metropolitana a de Barcelona, una lletrada de l'Agència i la presidenta i el vicepresident de la GAIP, sobre les possibles línies de relació i col·laboració que es poden establir.
La presidenta de la Comissió aixeca la sessió de la qual, com a secretària, estenc aquesta acta.
Dades estadístiques del web de la GAIP
En aquesta infografia de la sèrie de 'La GAIP en Dades' es presenten estadístiques relatives a les visites i altres accions que ha rebut el web de la Comissió al llarg de l'any 2019.
Les dades s'han extret i han estat recopilades mitjançant el programari Google Analytics, el qual ofereix la possibilitat d'analitzar diversos indicadors relatius a les visites del web.
És necessari realitzar uns apunts conceptuals per entendre les dades que s'exposen a la infografia.
Per una banda, es comptabilitzen les usuàries i usuaris visitants del web, que són el nombre de persones que han entrat al web a través d'un únic dispositiu electrònic, un cop o més.
Per comptabilitzar la quantitat de cops que un usuari ha entrat al web, s'utilitza la mètrica de sessions.
En relació a les dades que es presenten a la infografia, s'observa que la quantitat d'usuaris ha evolucionat exponencial i positivament des de 2017, data en què la quantitat d'usuaris va situar-se en 4.646, mentre que al 2019 s'arriba a la xifra de 22.547, sent l'any amb més usuaris visitants del web.
Les sessions, és a dir, la quantitat de cops que els usuaris han visitat el web de la GAIP, ha arribat també a les seves xifres més altes de tot el període d'anàlisi, situant-se en un total de 29.510 sessions el 2019.
De totes les visites que ha rebut el web de la Comissió, un 87,1% provenen de Catalunya o la resta d'Espanya (tot i que majoritàriament de la província de Barcelona); la resta de visites són provinents de països estrangers: en primer lloc se situa EUA (38,54% de les visites estrangeres), França (13,72%) i Alemanya (13,11%).
La resta de visites provinents de països estrangers són menys predominants, tal com Regne Unit (9,82%) o Argentina (8,25%) i altres estats que acumulen menys d'un 10% de les visites estrangeres.
Finalment, es mostren dades d'indicadors derivats de les sessions del web: les descàrregues de continguts i l'accés a enllaços externs a través del web.
El 36,1% de les visites va fer alguna descàrrega o va clicar algun enllaç al web; en el cas del primer indicador, un total de 7.981 visites van fer descàrregues i 2.688 van accedir a enllaços.
Aquesta alta quantitat de descàrregues el 2019 es pot explicar per la publicació de 807 resolucions el 2019, per la major difusió de la Memòria 2018, així com per ser l'any en què comencen a difondre's les infografies de la Comissió i en general es fa un esforç important en millorar la qualitat i quantitat dels continguts del web.
La GAIP en Dades | Dades estadístiques del web de la GAIP | Maig 2020
La Presidenta de la Comissió de Garantia del Dret d'Accés a la Informació Pública (GAIP), Elisabet Samarra Gallego, va comparèixer telemàticament el passat 19 de juny de 2020 davant la ponència del Parlament de Catalunya encarregada de l'elaboració de la Proposició de llei de protecció integral dels alertadors en l'àmbit competencial de la Generalitat, una iniciativa legislativa que pretén regular l'estatut i protecció de les persones que alertin sobre irregularitats, corrupteles i males pràctiques en el sector públic dins l'àmbit competencial de la Generalitat de Catalunya i dels ens locals, així com en el sector privat.
La compareixença va ser requerida per la Comissió a fi d'aportar la visió i perspectiva d'aquest òrgan de garantia del dret d'accés a la informació pública, i en la seva intervenció la Presidenta va destacar la importància de regular l'estatut de les persones alertadores transposant la normativa europea, i va posar-ho en relació amb el dret d'accés a la informació pública, com a mecanismes ambdós que empoderen a la ciutadania en el control de l'actuació de les administracions públiques i ofereixen eines de corresponsabilització i d'implicació de les persones en la gestió dels afers públics.
La Presidenta de la GAIP també va advertir de la necessitat d'adequar aquesta iniciativa legislativa amb el marc legislatiu vigent relatiu a la transparència, l'accés a la informació pública i el bon govern, així com cercar l'equilibri entre la protecció de la confidencialitat de la identitat de les persones alertadores i dels facilitadors (mitjans de comunicació i ONG), la garantia del dret d'accés a la informació pública relativa a les denúncies, i la protecció dels drets de les persones afectades mentre s'investiguin les alertes.
La Presidenta va atendre totes les preguntes que els grups parlamentaris que integren la ponència li van formular en finalitzar la intervenció, ha aportat un document per al treball de la ponència, i s'ha ofert a continuar col·laborant en tot allò que el Parlament li requereixi.
Consulteu aquí com presentar una reclamació davant la GAIP
La presentació d'una reclamació davant la GAIP es pot fer per Internet o presencialment al registre general de documents de la GAIP o a qualsevol altre registre administratiu.
Per a presentar una reclamació de forma electrònica s'han de seguir uns passos, que la infografia detalla:
La reclamació electrònica és obligatòria per a persones jurídiques, professionals col·legiats i entitats sense personalitat jurídica.
En aquests casos és necessari acreditar la representació del reclamant.
Per presentar la reclamació de forma presencial a qualsevol administració pública (o per correu certificat) s'ha d'emplenar i signar el formulari específic, adjuntar els documents annexos i els documents identificatius del reclamant o representant.
En cas que la reclamació la presenti un representant, haurà d'adjuntar els poders o el document que acrediti la representació.
Com presentar una reclamació davant la GAIP
D'acord amb la Resolució de 20 de maig de 2020, del Congrés dels Diputats, per la qual s'ordena la publicació de l'Acord d'autorització de la pròrroga de l'estat d'alarma declarat pel Reial decret 463/2020, de 14 de març, s'han reiniciat els terminis per a la resposta de sol·licituds d'informació, per a la interposició de reclamacions i per a la seva resolució per part d'aquesta Comissió des de l'1 de juny.
El registre presencial de la GAIP estarà obert al públic a partir de dilluns dia 8 de juny de 9.00 a 14.00 hores.
Podeu interposar reclamacions electrònicament al portal http://gaip.cat i per a qualsevol consulta podeu adreçar-vos a la bústia de la Comissió [EMAIL]